Gyógyszerfaló nemzet vagyunk.
Az idei évben, csak az Egyesült Államokban,
várhatóan 4,5 milliárd receptet írunk fel mi, orvosok.
Ez fejenként 15 recept, mindenkit beleértve.
Legtöbben úgy vagyunk vele,
hogy gyakran belezavarodunk: hány tablettát kell beszednünk,
a leírás, a mellékhatások, a mindenkinek egységes adagolás,
így aztán nem tartjuk be a recept előírásait.
Ez pedig félelmetes pazarlás:
időnkkel, pénzünkkel és egészségünkkel fizetünk meg érte.
Úgy gondolom, egyre bővülő, hálózatokkal átszőtt,
adatvezérelt korunkban ezen javítani kell.
Vizsgáljunk körbe néhány kihívást
és néhány lehetséges megoldást.
Kezdjük azzal a ténnyel,
hogy sok gyógyszer hatástalan azoknak, akiknek felírják.
Az idén az Egyesült Államokban a tíz legtöbbet eladott gyógyszer
egynegyede volt hatásos, huszonháromból egy betegnél, aki szedte.
Ez remek, ha mi vagyunk az az egy, de mi van a többiekkel?
Van még rosszabb is: azok a szerek, amik nem mindig hatásosak,
viszont mellékhatásaik vannak.
Például négyből egy ember, aki aszpirint szed
szív-és érrendszeri betegség kockázatának csökkentésére,
aszpirinrezisztens, csak nem tud róla.
De nála is ugyanakkora a gyomor-és bélvérzés kockázata,
ami évente ezreket küld halálba.
A káros mellékhatások, mint ez is,
egyes becslések szerint a negyedik vezető halálozási ok
az Egyesült Államokban.
Nagyapám halálát egyetlen adag antibiotikum okozta,
ami veseelégtelenséghez vezetett.
A káros és egyéb mellékhatások
gyakran összefüggnek az adagolás problémájával.
Gyermekorvosi és belgyógyászati gyakorlatom is van – kicsikkel, nagyokkal.
Egyszer az újszülött intenzív osztályon ügyeltem éjjel,
gondosan gyógyszert adagoltam az egyik babának,
egy milligramm töredékét.
Másnap éjjel – ügyelet a sürgősségi osztályon,
vagy kétszáz kilós pályaőrt kezeltem, vagy egy törékeny idős beteget,
akik a betegszámlák szerint általában ugyanakkora adagot kapnak
az egységes előírás szerint.
Ami azt jelenti, hogy többnyire aluladagoltam a pályaőrt,
és túladagoltam az idősotthon gondozottját.
Az életkor és a testsúly mellett sokszor figyelmen kívül hagyjuk
a nemi és rasszbéli különbségeket is.
Mindezeken túl, tudjuk, hogy kemény kihívást jelent
a nem megfelelő vagy alacsony szintű terápiahűség.
Sokunknak szükséges gyógyszert szedni,
sokan nem szedik be, vagy nem megfelelően szedik.
Az Egyesült Államokban a 65 év felettiek 40 százalékának
öt vagy több gyógyszert írnak fel.
Van, akinek tizenötnél is többet.
A terápiahűség kis javítása is drámai megtakarítást és életmentést jelenthet.
Ahogy a jövőre gondolunk,
azt hihetik, máris benne élünk,
mivel gyakran hallunk az okos, személyre szabott, célzott gyógyszerekről,
a Tárgyak Internetjéről, génterápia, MI,
mintha már elérkeztünk volna a precíziós gyógykezelés korszakába.
Valójában viszont egy empirikus,
kísérletező-tévedő, pontatlan gyógykezelés korában élünk.
Szerintem lenne rá jobb megoldás is.
Mi lenne, ha új módszerekkel megkönnyíthetnénk a gyógyszerszedést?
Ha saját egyéniségünkre szabott helyes dózist és kombinációt kapnánk?
Ha túlléphetnénk a tablettadarabolók és faxgépek
jelenleg szó szerinti csúcsán,
olyan korba, ahol jobb eredményeket érnénk el, alacsonyabb áron,
életeket mentenénk, és több hely maradna gyógyszeres polcainkon?
Úgy gondolom, a megoldás része minden olyan kialakuló módszer,
melyekkel mérhetjük a betegellátó információt, és hozzákapcsolódhatunk.
Napjainkban egészen sokan reaktív, beteggondozó világban élünk,
ahol akadozik az információ.
Megvan a lehetőségünk, hogy a tökéletes egészségügy
folyamatosabb, valós idejű, proaktív világába mozduljunk el.
Ez részben a digitális önismeret formálódó világával kezdődik.
Ma már igen alaposan tudjuk mérni fiziológiánkat és viselkedésünket,
gyakran megjelenik telefonjainkon és mérlegeinken,
de alakul az összeköttetés orvosainkkal, gondozóinkkal is,
így ők pontosabb megelőzést, diagnózist és terápiát tudnak kiszabni.
És amint ezt megtesszük, érdekes dolgokra leszünk képesek.
Nézzük például a magas vérnyomást.
Világszerte a korai halál és halandóság egyes számú kockázati tényezője.
Nagyjából a felnőtt amerikaiak fele szenved tőle,
kevesebb mint felének van jól szabályozva.
Ennek gyakran az az oka, hogy két-három különböző gyógyszercsoporttal kezelik,
így nehéz az egyedi vérnyomáshoz igazítani a gyógyszereket.
Az Egyesült Államokban naponta 500 megelőzhető haláleset következik be
kezeletlen magas vérnyomás miatt.
De ma már a hálózatra kapcsolt, okos vérnyomásmérők korában élünk –
az FDA épp nemrég engedélyezett egy újat,
ami egyenesen az órába építhető.
Vannak már radar-alapú, mandzsetta nélküli vérnyomásmérő prototípusok,
amik folyamatosan képesek mérni a vérnyomást.
A jövőben nem kell a klinikára mennem
ahhoz, hogy ott megmérjék a vérnyomásom,
az orvosom bárhonnan láthatja valósidejű értékeimet és a változásokat,
szükség esetén szabályozhatja
a gyógyszeradagoló algoritmussal
vagy a Tárgyak Internetjének alkalmazásával.
A technológia ma már még többre képes.
Az okosórámban már olyan beépített EKG van,
mely mesterséges intelligenciával olvas.
Kicsi, ragtapasz méretű foltot viselek,
ami élő adásban közvetíti életjeleimet épp most.
Nézzük.
Momentán némi aggodalmat mutatnak.
(Nevetés)
Nem csak valósidejű életjeleimet tárolja,
amit kezelőim is, én is láthatunk,
hanem korábbi adataimat is,
és ismétlem: ezzel előre módosítható a jövőbeli adagolás és gyógyszerezés.
Még a testsúlyom függvényében is beállítható.
A testsúlyom, alakom, testtömegem, zsírszintem,
izomtömegem
figyelembe vételével optimálisra állítható a betegségmegelőzésem vagy gyógykezelésem.
Nem csak kütyürajongók alkalmazhatják,
a MIT mérnökei úgy módosították a wi-fit,
hogy folyamatos kapcsolatban állhatunk, begyűjthetjük életjeleinket
hálózatra kapcsolt gyűrűinkből, okos matracainkról,
megoszthatjuk egymással digitális lábnyomunkat, "digitoménkat",
sőt, közzétehetjük, megoszthatjuk egészségügyi adatainkat,
épp úgy, ahogy Google térképet osztunk meg vezetés közben,
így globális mértékben tökéletesíthetjük egészségügyi tapasztalatainkat.
Mindez nagyszerű.
Összegyűjthetjük ezeket az adatokat.
Na és, ha laborjaink átköltöznének a központi laborból otthonainkba,
telefonunkra, sőt: a testünkbe,
hogy másképp variálják a gyógyszereket, vagy szabályozzák a szintjüket?
És persze már a genomika korában élünk.
Rajtam már végeztek genomvizsgálatot, nem egészen 1000 dollárba kerül.
Kezdem megérteni saját farmakogenomikámat –
hogyan befolyásolják génjeim, mekkora dózisra van szükségem,
vagy esetleg egy másik gyógyszerre.
Képzeljük el, hogy orvosunk vagy gyógyszerészünk
beépíti ezt az információt a munkafolyamatába,
mesterséges intelligenciával megerősítve, MI-vel, vagy ahogy mondogatom: IM-mel –
intelligencia-megerősítéssel,
az információ segítségével
megérteni, hogy 18 000 vagy több jóváhagyott gyógyszer közül
melyik a nekünk megfelelő dózis és kombináció.
Remek tehát, így talán jobbak lesznek gyógyszereink és az adagolás,
hanem most az a probléma, hogy ezt a csodálatos technológiát
csak a gyógyszerszedés ellenőrzésére használjuk.
Ezek a technológiák természetesen fejlődnek,
már létezik online gyógyszeradagoló, emlékeztető alkalmazás,
okos fiolák: sms- vagy tweet-üzenettel figyelmeztetnek minket vagy a mamánkat,
ha elfelejtjük bevenni a gyógyszert.
Az Amazon nemrég vásárolta fel a PillPacket,
így hamarosan már a megrendelés napján drón kézbesíti gyógyszereinket.
Mindezek ma már lehetségesek,
mégis annyi gyógyszert szedünk feleslegesen.
Na és ha leegyszerűsítenénk?
Egy lehetséges megoldás a polypillek tökéletesítése.
A polypill egyetlen tablettában egyesít sokféle gyógyszert.
Mindannyian ismerjük: ilyenek a vény nélküli, nátha elleni szerek.
Polypill-kutatásokat végeztek a megelőzésről,
koleszterincsökkentőket kombinálnak vérnyomás-szabályzókkal és aszpirinnel.
Az eredmények kimutatták,
hogy a placebóhoz képest drámai mértékben csökkentek a kockázatok.
Ám ezek a polypillek nem igazodnak az egyéni igényekhez.
Önök mit szólnának a személyre szabott polypillhez?
Egyénre szabott lenne, egyéni szükséglet szerint, önhöz igazítva,
akár naponta módosítva.
Eljött a 3D-nyomtatás kora is, egyedi fogszabályzót nyomtathatunk,
hallókészüléket, ortopédiai eszközöket,
akár méretre szabott farmert is varrathatok így.
Ezen elgondolkodtam.
Akár ki is nyomtathatnánk az egyedi polypilleket?
Akkor mondjuk, nem kéne hatféle gyógyszert szedni,
egyetlen tablettába tömöríteném mindet.
Könnyebb lenne beszedni, jobban felszívódna,
akár még táplálékkiegészítőket is tehetnénk bele,
például D-vitamint vagy Q10 koenzimet.
Némi segítséggel – "IntelliMedeknek hívom ezeket –
és IntelliMedicine tervező csapatom segítségével
megépítettük az első IntelliMedicine nyomtató prototípusát.
Így működik:
egész tabletták helyett apró mikrogyógyszerek,
darabonként 1-2 milligrammos,
az egyén szükségletének megfelelő dózis és kombináció szerint
csoportosítva és kiválogatva.
Ezek persze a már korábban hatóságilag jóváhagyott
gyógyszeradagok és kombinációk lennének.
Módosíthatjuk farmakokinetikáját, ha a különböző alkotóelemeket
hozzáértő módon rétegezzük az egyedi mikrogyógyszerekre.
A nyomtatást elindítva
olyan gyógyszerkombinációt nyomtatunk ki,
melyre épp szükségünk van aznap.
Ismétlem: általános gyógyszerekkel kezdtünk.
Napjainkban a felírt gyógyszerek 90 százaléka olcsó generikum.
Aztán, miután kinyomtattuk a tablettát, tovább cifrázhatjuk.
Kinyomtathatjuk a beteg nevét,
a dátumot, a hét napját, QR-kódot.
Másféle gyógyszereket nyomtathatunk szteroid dózis csökkentése
vagy fájdalomcsillapító fokozatos elhagyása esetében.
Így néz ki IntelliMedicine nyomtatónk prototípusa.
Így néz ki a szerkezete.
Mintegy 16 különböző tartályból áll,
mindegyik egyedi mikrogyógyszereket tartalmaz.
És most hozzáigazíthatom az egyéni adagoló szoftverhez.
Amint ezzel kész vagyok, a robotkar beállítja
a spanzulák magasságát, és beletölti a mikrogyógyszereket.
Innentől –
Az automatizált folyamat újra meg újra ellenőrzi,
hogy belekerültek-e a gyógyszerek.
Aztán megnyomom a Print gombot,
és mindegyik áthullik az eszközön,
kihúzom egyénre szabott nyomtatott polypillemet,
a számomra előírt adagolással és hatóanyagokkal.
Ha visszanézzük a videót, azt is látjuk,
hogyan zajlik az egész folyamat, látjuk a kiválasztás folyamatát,
a tabletták külön-külön tálcákba esnek,
és összegyűlnek egy egyéni kapszulában.
Ez nagyszerű,
saját magamhoz igazított gyógyszereket nyomtathatok,
nem kell hatot beszednem.
Most ránézhetek egyéni adagolásomra,
okosórám méri a vérnyomásomat,
kicsit módosítani kell a vérnyomáscsökkentőmet,
a vérhígítót is, túl híg a vérem,
ezért csökkentem a vérhígító gyógyszerem adagját.
Így módosíthatjuk okosan, nap mint nap,
ahogy orvosunk vagy kardiológusunk beprogramozza.
Képzeljék el ugyanezt nagyobb méretben, gyorsabb teljesítménnyel,
a sarki gyógyszertárban,
az orvosi rendelőben, egy vidéki kórházban.
De egyesíthető is, kisebbre zsugorítható, így otthon is használható,
beépített tintapatronokkal, mint ez, amit drónok szállítanak házhoz.
Minden reggel saját magunknak nyomtathatunk polypilleket
a konyhában vagy a fürdőszobában.
Úgy látom, beláthatatlan a fejlődés,
világszerte hihetetlen mértékben tökéletesíti a gyógyszerfelírásokat.
Remélem, új módszerekkel újra tudjuk gondolni a gyógyítás jövőjét,
elhagyva a fölösleges gyógyszerezést,
a "mindenre jó csodaszerektől",
a rosszul felszívódó, szövődményeket okozóktól
a személyre szabott, pontos, igény szerinti gyógyszerek felé,
amik egyénivé teszik egészségünket,
valamint az egész bolygó egészségét és gyógyítását.
Nagyon köszönöm.
(Taps)
Házigazda: Daniel, ez valami csodálatos.
Tényleg szuper.
De hadd kérdezzek valamit.
Meddig tart, míg mondjuk, az az idős beteg, akit említettél,
megtanulja otthon kinyomtatni a gyógyszereit?
DK: Na igen, ez csak prototípus.
A szabályozás útját az automatizált vegyítésnek kell jelentenie,
és a betegek sokféle gyógyszert szednek, főleg az idősotthonokban,
gyakran összekeverik ezeket,
épp ezért ott kell elkezdenünk bevezetni ezt a technológiát.
Nem a fürdőszobapolcainkról indul a fejlődés.
Megfontoltan, körültekintően kell átgondolnunk, hogyan dobjuk piacra,
tudjuk, hogy sok a kihívás az adagolás, felszívódás és pontosság terén,
de most, hogy itt van hozzá ez a csodálatos új technológia,
ami integrálható és befolyásolható,
úgy vélem: ilyen megközelítésekkel katalizálhatjuk és előmozdíthatjuk
az egészség és gyógyítás igazi jövőjét.
Házigazda: Remek, köszönöm szépen. DK: Én köszönöm.
(Taps)